**Изх.№ 10/ 10.11.2022**

**ПЛАН – ПРОГРАМА**

 **ЗА**

**РАЗВИТИЕ НА ДЕЙНОСТТА НА НЧ „ХРИСТО БОТЕВ-1874г“**

**с. РУПКИТЕ ЗА 2023г.**

 **Читалището - място за учене през целия живот!**

 ***ВЪВЕДЕНИЕ***

 Годишната програма за развитие на читалищната дейност през 2023г. е съобразена с изискванията на чл. 26 а, ал. 2 от Закона за народните читалища. Изготвянето на Програмата за развитие на читалищната дейност през 2023г. цели обединяване на усилията за развитие и утвърждаване на читалището като обществена институция, градяща културната идентичност на село Рупките.

 Тя обобщава най-важните моменти в работата на читалището, приоритети, цели и задачи, които ще спомогнат за укрепването, модернизирането и развитието му в общодостъпно и желано място за местната общност. Ще се работи за създаване на условия за превръщането на институцията в информационно-образователен център.

 ***АНАЛИЗ НА СЪСТОЯНИЕТО НА ЧИТАЛИЩЕТО***

 В селото съществува само едно читалище, което има изключително значение за укрепване, популяризиране и развитие на българската идентичност, традиционната култура и духовни ценности

 В сътрудничество е с:

 Община Чирпан

 НЧ „ Пробуждане-1870 ”, с. Спасово

 НЧ „ Отец Паисий -1903”, с. СредноГрадище

 НЧ „ Димитър Данаилов – 2013“ гр.Чирпан

 НЧ „Селски будилник- 1906“ , с.Зетьово

 ДНА гр. Чирпан

 Силни страни на вътрешната среда:

 - Щатен персонал, обезпечаващ читалищната дейност.

 - Кадрови pecypc с дългогодишен стаж в сферата на читалищната дейност.

 - Много добра материална база.

 - Наличие на компютри и офис техника.

 - Наличие на библиотека в читалището.

 - Интерес към търсене и развиване на нови форми на читалищна дейност.

 - Създадени са условия за развитие и изява на творческите способности на младото поколение, като се включват децата в различни занимания по интереси.

 ***СТРАТЕГИЧЕСКИ ЦЕЛИ***

 Подкрепа и насърчаване на любителското творчество, насочено към нематериалното културно наследство.

 Подпомагане на традиционните читалищни дейности и търсене на нови съвременни форми за тяхното развитие и предаване.

 Създаване на условия за развитие и утвърждаване на библиотеката при читалището като съвременен център за ефективно библиотечно- информационно обслужване на широк кръг потребители.

 Развитие на професионалните умения и повишаване на квалификацията на работещите в културната институция.

 ***РЕФЕРЕНТНИ ДОКУМЕНТИ***

1. Закон за народните читалища.
2. Устав за работа на НЧ „Христо Ботев-1874г.“
3. Стандарт за библиотечно-информационно обслужване - правила за работа в библиотеката.

 ***ОПЕРАТИВНИ ДЕЙНОСТИ ЗА РЕАЛИЗИРАНЕ НА ПЛАН-ПРОГРАМАТА***

#  А. БИБЛИОТЕЧНА ДЕЙНОСТ

 Библиотечната дейност е една от основните дейности за читалището като културна институция. Чрез нея то се включва в националната мрежа от публични библиотеки у нас.

#  Работата на библиотеката ще бъде насочена към:

 1. Превръщането на библиотеката в съвременен културно-информационен център, полезен партньор и ефективен участник в процесите на информационно осигуряване на местното население.

 2.Поддържане на обществена библиотека на свободен достъп за библиотечно обслужване;

 3.Обновяване на библиотечния фонд с художествена, детска, учебно- помощна литература.

 - приемане на дарения при спазване на изработени правила за същите

 - участие в конкурси на МК за набавяне на нови книги

 4. Изготвяне на библиографски справки по различни теми.

 5.Организиране презентации на нови литературни творби и автори от местно и национално значение;

 6.Активно участие в онлайн изяви на национално и регионално ниво –

деца и възрастни.

 7.Експониране на изложби и кътове с литература, витрини, табла.

 8.Осигуряване на свободен достъп до интернет.

 9.Извършване на технически услуги на населението: ксерокопиране и сканиране на документи; компютърна обработка и принтиране на документи; запис на информация на магнитни носители.

 Б. ЛЮБИТЕЛСКО ХУДОЖЕСТВЕНО ТВОРЧЕСТВО

 Съществена част от дейността на читалището е грижата за разширяване и развитие на любителското художествено творчество.

Художествено-творческата дейност в читалището цели запазване и развитие на традиционните ценности на българския народ, съхранение на традициите, както и създаване на нови такива, породени от нуждите на местната общност.

 Чрез тази дейност читалището ще работи за:

 - привличане на младите xopa и учениците към читалищните самодейни колективи.

 - осмисляне свободното време на учениците през ваканциите. Кандидатствахме по проект за допълнителна субсидирана бройка - за квалифициран ръководител на съществуващите детски клуб „Сръчни ръчички“ и Детска рецитаторска група „Надежда“ . Възлагаме големи надежди към децата , защото напред в годините те ще израстват при нас и се надяваме да бъдат достойни наши заместници.

 С изявите на самодейните групи – певческа, рецитаторска, кулинарна, читалището ще работи за развитие и обогатяване на културния живот в селото ни, за утвърждаване на националното самосъзнание и отчитане и съхранение богатството на местната култура. Участие във фестивали и изяви с регионално и национално значение

 В. ПРАЗНИЧНИ И КУЛТУРНИ ПРОЯВИ

  Проявите ги свързваме с традиционните за бита на българина празници през цялата година. Според възможностите ни и интереса на хората едни от тях организираме и честваме масово с населението :

Трети март, Девети май- Ден на Победата, Патронен празник на читалището -  2.VІ. , Традиционен събор на селото в края на м. август,

Ден на възрастните хора – 1.Х. , Ден на будителите-1.ХІ , Ден на християнското семейство- 21.ХІ.  и Коледен празник в средата на м. декември.

 Други от празниците са в Дамския клуб: Бабин ден, Осми март с жените от селото, Великденски кулинарен празник. А през юни, юли и август осигуряваме на децата в селото занимания и игри за свободното им време или така наречената „детска академия“ . Това е ежегодно и ще продължим да  предаваме традициите на поколенията.

   Към читалището от 18  години съществува Дамски клуб „Българка“. Дамите от клуба участват активно във всички малки или по-мащабни мероприятия, което и за в бъдеще си пожелаваме. В селото ни има клуб на Русофилите от 5 години. Работим в тясна връзка с тях и някои от честванията съобразяваме с техните интереси.

   Това са традиционните празници, с който ангажираме дейността си, но винаги има и нещо, което няма как да предвидим напред във времето, но и то е добре дошло за нас. Пак ще търсим онлайн участия, защото така приобщаваме и децата към нашата дейност и популяризираме голяма част от дейността на читалището в широк спектър.

     В  план-програмите, които всяка година представяме в Общината не посочваме нужните средства за организирането на мероприятията. Според годишната субсидия, която си заработваме, ще си  правим сметка колко и как да разходваме.

 ***ЗАКЛЮЧЕНИЕ***

Настоящата програма за развитие на Читалището е вариант в бъдеще времето, който ще следваме, за да стимулираме културно-просветния живот в селото ни.

 Програмата е отворена за допълнения и промени, които са неизбежни във времето за което се отнася.

10.11.2022 г. Изготвил: …………………

 с. Рупките Митра Манчева